Bros (rolprent)

Bros is 'n Amerikaanse romantiese komedie van 2022 met Billy Eichner en Luke Macfarlane as twee gay mans in Manhattan wat verhoudings vermy, maar aangetrokke tot mekaar voel. Die regisseur is Nicholas Stoller en die prent is gebaseer op 'n draaiboek wat hy saam met Eichner geskryf het. 

Dit is een van die eerste gay romantiese komedies deur 'n groot ateljee en die hoofakteurs is openlik LGBTQ.

Bros se première was op 9 September 2022 op die Internasionale Toronto-rolprentfees en die prent is op 30 September in teatars in die VSA uitgereik. 

Die fliek is goed ontvang, maar het nie goed by die loket gedoen nie: Dit is met 'n begroting van $22 miljoen gemaak en het wêreldwyd $14 miljoen geïn.

Rolverdeling

 Billy Eichner as Bobby Lieber
 Luke Macfarlane as Aaron Shepard
 Guy Branum as Henry
 Miss Lawrence as Wanda
 Ts Madison as Angela
 Dot-Marie Jones as Cherry
 Jim Rash as Robert
 Eve Lindley as Tamara
 Monica Raymund as Tina
 Guillermo Díaz as Edgar
 Jai Rodriguez as Jason 
 Amanda Bearse as Anne 
 Debra Messing as haarself
 Peter Kim as Peter
 Justin Covington as Paul
 Harvey Fierstein as Louis
 Bowen Yang as Lawrence Grape
 Kristin Chenoweth as haarself
 Ben Stiller as homself
 Seth Meyers as Harvey Milk

Ontvangs
Bros het in die VSA en Kanada $11,6 miljoen geïn en in ander lande $3,2 miljoen, vir 'n wêreldwye totaal van $14,8 miljoen.

Eichner het gesê hy is teleurgesteld oor die fliek se swak vertoning by die loket en dat "straight mense, veral in sekere dele van Amerika, net nie na Bros kom kyk het nie." Zack Sharf en William Earl van die tydskrif Variety het gemeen ander faktore het bygedra tot die prent se swak vertoning en "dat straight mense nie heeltemal te blameer is nie". Hoewel hulle gedink het homofobie is 'n waarskynlike rede, het hulle ook gesê daar was 'n gebrek aan belangstelling in die materiaal, te min sterk akteurs, die bemarking het op verteenwoordiging in plaas van humor gefokus, die tyd van uitreiking was verkeerd en dat gehore belangstelling in Apatow se prente verloor het.

Op Rotten Tomatoes het Bros 'n goedkeuringsyfer van 88%, gebaseer op 226 resensies, met 'n gemiddelde punt van 7,6/10. Op Metacritic het die prent 'n punt van 72 uit 100, gebaseer op 46 resensies, wat dui op 'n "algemeen gunstige" reaksie.

TheWrap se Alonso Duralde het Macfarlane se spel geprys en gesê: "Ek het altyd Macfarlane se werk (in Hallmark-flieks) geniet as 'n romantiese hoofrolspeler, maar Bros bied die soort kompleksiteit en skakering (om nie te praat van humor nie) wat Hallmark nooit kon doen nie." Marya E. Gates van RogerEbert.com het die fliek 2,5 uit 4 sterre gegee en in Consequence het Clint Worthington dit 'n B- gegee en gesê: "As dit effens minder bewus was van daardie homonormatiwiteit, sou dit 'n konherenter identiteit gehad het."

Verwysings

Skakels
 Amptelike webtuiste

Kategorie:Amerikaanse rolprente
Kategorie:Romantiese rolprente